Návrh

VYHLÁŠKA

Ministerstva financií Slovenskej republiky

z .............2004,
ktorou sa ustanovujú ďalšie podrobnosti o zaužívanej trhovej praxi a o postupoch, kritériách a faktoroch potrebných na jej posúdenie

           Ministerstvo financií Slovenskej republiky podľa § 132 ods. 6 zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov ( ďalej len ,,zákon“) a zákon č. 594/2004 Z. z. o kolektívnom investovaní a o zmene a doplnení niektorých zákonov a zákona č. .../2004 Z.z. ustanovuje:

§1

(1)	Na posudzovanie trhovej praxe je príslušný Úrad pre finančný trh (ďalej len „úrad“) podľa §132 ods.7 zákona.  

(2)	Úrad pri posudzovaní trhovej praxe zohľadňuje najmä:

a)	úroveň transparentnosti príslušnej trhovej praxe vo vzťahu k celkovému trhu,
b)	potrebu zabezpečiť pôsobenie trhových síl a náležitý súlad týchto síl ponuky a dopytu. Konkrétne, kompetentné orgány budú analyzovať dopad príslušnej trhovej praxe na základné parametre trhu, ako sú špecifické trhové podmienky pred uskutočnením príslušnej trhovej praxe, vážená priemerná cena jedného obchodovacieho dňa alebo denná záverečná cena,  
c)	mieru, akou má príslušná trhová prax vplyv na likviditu a efektivitu trhu,
d)	úroveň, akou príslušná trhová prax zohľadňuje obchodné mechanizmy príslušného trhu a umožňuje účastníkom trhu správne a včasne reagovať na novú situáciu na trhu spôsobenú touto praxou,
e)	riziko obsiahnuté v príslušnej praxi pre integritu priamo alebo nepriamo súvisiacich trhov, či regulovaných alebo nie, príslušného finančného nástroja v rámci celej Európskej únie,  
f)	výsledok akéhokoľvek skúmania príslušnej trhovej praxe ktorýmkoľvek kompetentným orgánom alebo iným orgánom uvedeným v článku 12 (1) Smernice 2003/6/ES, najmä či príslušná trhová prax porušila pravidlá alebo predpisy proti zneužívaniu trhu alebo zásady správania na príslušnom trhu alebo, priamo alebo nepriamo, na súvisiacich trhoch v rámci Európskej únie,
g)	štrukturálne charakteristiky príslušného trhu vrátane toho, či je regulovaný alebo nie, typy obchodovaných finančných nástrojov a typ účastníkov trhu, vrátane rozsahu účasti retailových investorov na príslušnom trhu.

§2

Táto vyhláška nadobúda účinnosť 1. augusta 2004.